《水调歌头 十一月望夜对月，同蕴珏表姨话别》
清代·陆蓉佩

休论尘世事，对影共吟哦。卷帘空外长望，还欲问嫦娥。

照尽悲欢万古，便有阴晴圆缺，只是不销磨。我欲乘风去，一笑定如何。

徘徊处，霜露迸，冷偏多。当头此夜，难得一掷恐轻过。

回首家山何处，同有离愁千斛，寂寞冷关河。秉烛更重话，怕听唱骊歌。

作者简介：陆蓉佩，阳湖人，陆鼎晋女。同邑赵念植聘室，念植亡过门守贞。